Mañón

**Mañón** é un concello da provincia da Coruña, pertencente á comarca do Ortegal. É o concello máis setentrional de Galicia e da Península Ibérica. Segundo o IGE en 2020 tiña 1 319 habitantes. O seu xentilicio (véxase no Galizionario) é «».

## Demografía 

Colors=
  id:lightgrey value:gray(0.8)
  id:darkgrey  value:gray(0.6)
  id:bar       value:rgb(1,0.75,0.4)

ImageSize = width:500 height:300
PlotArea = left:50 bottom:20 top:20 right:30
DateFormat = x.y
Period = from:0 till:5000
TimeAxis = orientation:vertical
AlignBars = justify
ScaleMajor = gridcolor:darkgrey increment:500 start:0
ScaleMinor = gridcolor:lightgrey increment:100 start:0
BackgroundColors = canvas:white

PlotData=
  color:bar width:20 align:left
  bar:1900 from:0 till:4459
  bar:1910 from:0 till:4340
  bar:1920 from:0 till:4048
  bar:1930 from:0 till:4059
  bar:1940 from:0 till:4168
  bar:1950 from:0 till:4267
  bar:1960 from:0 till:4548
  bar:1970 from:0 till:3198
  bar:1981 from:0 till:2660
  bar:1991 from:0 till:2103
  bar:2001 from:0 till:1921
  bar:2009 from:0 till:1622
  bar:2014 from:0 till:1455

PlotData=
  bar:1900 at: 4459 fontsize:S text:4.459 shift:(-10,5)
  bar:1910 at: 4340 fontsize:S text:4.340 shift:(-10,5)
  bar:1920 at: 4048 fontsize:S text:4.048 shift:(-10,5)
  bar:1930 at: 4059 fontsize:S text:4.059 shift:(-10,5)
  bar:1940 at: 4168 fontsize:S text:4.168 shift:(-10,5)
  bar:1950 at: 4267 fontsize:S text:4.267 shift:(-10,5)
  bar:1960 at: 4548 fontsize:S text:4.548 shift:(-10,5)
  bar:1970 at: 3198 fontsize:S text:3.198 shift:(-10,5)
  bar:1981 at: 2660 fontsize:S text:2.660 shift:(-10,5)
  bar:1991 at: 2103 fontsize:S text:2.103 shift:(-10,5)
  bar:2001 at: 1921 fontsize:S text:1.921 shift:(-10,5)
  bar:2009 at: 1622 fontsize:S text:1.622 shift:(-10,5)
  bar:2014 at: 1455 fontsize:S text:1.455 shift:(-10,5)

## Xeografía 
É o concello máis setentrional de Galicia e da Península Ibérica. Esténdese por unha estreita e longa franxa de terreo, duns 30 quilómetros de longo e cunha largura de pouco máis dun quilómetro, rematando no mar Cantábrico. Linda ao leste co río Sor e a ría do Barqueiro. Ten un relevo abrupto, contando coa Serra da Faladoira, con 605 metros de altura; da Cruz da Palloza, 616 metros; e a continuación a Serra da Coriscada con 523 m. Ambas as dúas serras marcan o límite oeste do concello.

## Goberno municipal 
Nas eleccións municipais de 2023, o PPdG volveu ser o partido máis votado en Mañón, obtendo 7 dos 9 concelleiros da corporación local, con Alfredo Dovale Pedreira como alcalde. O PSdeG-PSOE é o único grupo que senta nas bancadas da oposición, cos 2 concelleiros restantes.

## Patrimonio histórico e artístico 
**O Camiño dos arrieiros**: Camiño que xa puidera ser neolítico, que discorría aproximadamente pola dorsal das serras da Faladoira e Coriscada, unía As Pontes de García Rodríguez co porto de Bares. A pesar da erosión e das pistas do parque eólico, pode distinguirse aínda un 20% do traxecto. Ao longo do seu percorrido, a ambos os lados, atópanse unha gran cantidade de mámoas, e o mesmo ocorre na maioría das bifurcacións que ten:
* O primeiro ramal sae preto da cámara da mámoa de *Forno dos Mouros*, para as parroquias das Neves e Devesos, cara a ría de Ortigueira Ás súas beiras atópase a necrópole de Muro do Vasco.
* A segunda bifurcación atópase pasado o pico de Coriscada, xa máis ao norte e diríxese ao porto de Espasante. Ao seu rente están as necrópoles situadas en Montecalvelo e Hedrosa, respectivamente.

Na parroquia de Santa María de Mañón está a igrexa parroquial de Santa María.

Na parroquia das Ribeiras está o pazo de Torre de Lama, construído sobre unha antiga fortaleza medieval, da que pouco se conserva.

## Lugares turísticos 
### Puntos de interese 
**Fervenza de Augas Caídas**, fervenza que se precipita nun cantil duns 90 metros de altura.

* Refuxios:
** Na parroquia de Grañas do Sor:
*** A Ribeira do Bispo.
*** O Cascón.
** Na parroquia de Mañón:
*** Ponte Segade.
*** Muíño de Salustio.
*** Fonte Cubelas.
*** Augas Caídas.
** Na parroquia das Ribeiras do Sor:
*** A Furada, coa súa ponte pendurante.
*** Refuxio de Ulló.
* A **Ponte do Porto**, tamén chamada "Ponte de Malvide". Situada na parroquia de Mañón, trátase dunha ponte de orixe probablemente romana ou ben de orixe medieval sobre unha base romana. Ten tres arcos de medio punto. No centro da ponte atópase un miliario que marcaba o límite entre as antigas provincias de Betanzos e Mondoñedo.

### Praias 
Praia de Vilela. Na estrada que une O Barqueiro con Bares, existe unha desviación á dereita, que achega á pequena cala de Vilela.

Praia de Bares. Antes de chegar ao Porto de Bares, atópase a praia de Bares, coa súa forma de cuncha e a Illa Coelleira á fronte. Esta praia queda dividida en dúas partes coa marea alta: unha parte na zona urbana e portuaria e a outra, coñecida como Igrexa Vella, cunha extensa zona dunar e dividida á súa vez por un saínte elevado e rochoso.

Praia de Esteiro ou Cañoles. Camiño de Ortigueira, atópase a praia de Esteiro, que ven gozando do distintivo de Bandeira Azul europea. Praia con forte ondaxe nunha zona e con outra, porén, de augas tranquilas na desembocadura do río Esteiro, máis acaida para o baño de nenos.

### Sendeirismo 
Mañón ten dúas rutas homologadas de sendeirismo:

* PR-G 204 Ruta Ribeira do Bispo – Miradoiro de Augas Caídas. Transita principalmente pola beira esquerda do río Sor, agás un treito entre o Muíño de Salustio e Fonte Cubelas.
* PR-G 212 Ruta Ponte do Porto - Ponte Ulló. Discorre pola marxe esquerda do río Sor, pasado polo Refuxio da Furada e a súa Ponte Colgante.

Tamén transcorre unha parte do sendeiro PR-G 8 Morgallón - Río Sor - Morgallón, con inicio no Concello do Vicedo.

## Mañón na literatura popular 
* *Faralleiros son nas Grañas,/ revellados en Mañón,/ cabanexos en Cabanas,/ burros en San Pantaón* 

## Galería de imaxes 

Ficheiro:Ga-Estacadebares-faro 144.jpg|Faro da Estaca de Bares.
Ficheiro:Aceña Estaca lou.jpg|Aceña na Estaca de Bares.
Ficheiro:Barqueiro-130.jpg|O Porto do Barqueiro.
Ficheiro:Pontes barqueiro1.JPG|As Pontes Nova e Vella na Ría do Barqueiro.
Ficheiro:Concello.001 - Mañón.jpg|Casa do concello.
Ficheiro:Forno dos mouros - penabranca.jpg|Dolmen do Forno dos Mouros.
Ficheiro:Igrexa de Mañón.JPG|Igrexa de Santa María de Mañón.
Ficheiro:Rectoral de Grañas do Sor.jpg|Reitoral das Grañas do Sor.

## Parroquias 
miniatura|As cinco parroquias que conforman o concello de Mañón.

## Lugares de Mañón 
Para unha lista completa de todos os lugares do concello de Mañón vexa: Lugares de Mañón.

## Notas 
## Véxase tamén 
### Outros artigos 
* Eleccións municipais en Mañón

### Ligazóns externas 
* Fervenza de Augas Caídas (entre outras)
* Rotas polo Sor
* Traballos sobre o Camiño dos arrieirios
* PR-G 204 Ruta Ribeira do Bispo – Miradoiro de Augas Caídas - SEGATUR
* Toponimia de Mañón